नई दिल्ली: केंद्रीय जांच ब्यूरो के दूसरे नंबर के उच्चाधिकारी राकेश अस्थाना के खिलाफ रिश्वत लेने का मामला दर्ज हुआ है. उनपर आरोप है कि उन्होंने मांस कारोबारी मोईन कुरैशी से जुड़े मामले की जांच में ढील बरतने के एवज में रिश्वत ली थी. राकेश अस्थाना पर व्यापारी सतीश साना की शिकायत को आधार बनाकर 15 अक्तूबर को मामला दर्ज हुआ था. बता दें कि मांस कारोबारी मोईन पर 2017 से जांच चल रही थी जिससे रिश्वत लेकर सीबीआई के विशेष अधिकारी ने कथित रूप से क्लीन चीट दिलाने में मदद की थी.